kardosdrur/scandi-wiki huggingface dataset:
Ulefoss

Ulefoss er en administrationsby i Nome kommune i Vestfold og Telemark fylke i Norge og har  ca. 3.000 indbyggere. Den er kommunecenter i Nome, der er et resultat af kommunesammenlægningen mellem Lunde og Holla (Ulefoss) i 1964. Ulefoss er et af Norges ældste industrisamfund med savværksdrift fra 1500-tallet og grube- og jernværksdrift fra 1600-tallet. Jordbrugserhvervet dominerer oplandet og Søve Landbrugsskole ligger ved byen.

Ulefoss har navn efter Ulefossen, der ligger hvor Eidselven løber ud i søen Norsjø. Vandkraften fra fossen udnyttes og rettighederne er delt mellem de to familier som har været dominerende i byens industrihistorie, Cappelen og Aall.

Kilder og henvisninger

Byer i Vestfold og Telemark
Nome
Tomelilla

Tomelilla er et byområde med  indbyggere i det sydøstlige Skåne. Byen ligger midt i Østerlen og er hovedby i Tomelilla Kommune, Skåne Län, Sverige. Tomelilla er en by med lange markedstraditioner. Byen er stationsby.

Byen er i Danmark kendt som hjembyen for Far Lasse og hans søn Pelle, fra romanen "Pelle Erobreren".

Referencer

Eksterne henvisninger 

Tomelilla Kommune
Laguna Rogagua

Laguna Rogagua er en sø i pampas området i det nordlige Bolivia, i José Ballivián Provinsen i Beni Departementet.

Laguna Rogagua and nogle mindre søer ligger nord for byen Santa Rosa (Santa Rosa, Beni, Bolivia), og nordøst for byerne Rurrenabaque og Reyes (Reyes, Bolivia).

Nogle af de populære pampas ture fra Rurrenabaque går til området ved Laguna Rogagua eller til området ved Yacuma Floden.

En anden stor sø med et lignende navn: Laguna Rogaguado i Yacuma Provinsen i Beni Departementet.
(Laguna Rogaguado ligger nordøst for Laguna Rogagua, og 'langt væk').

Laguna (eller Lago) Rogagua er en tropisk, boliviansk ferskvandssø  i Amazonas flodbassinet. Søen er 21 km lang og 9 km bred og har et areal på 155 km² og omkreds på 52 kilometer, og den er således en af de største søer i Bolivia. Rogagua er et vigtig vandreservoir og et vigtigt område for dyrelivet.

Bolivias geografi
Søer i Sydamerika
Vellinge

Vellinge (dansk og ældre svensk Hvellinge) er en by med cirka 6.100 indbyggere i det vestlige Skåne, hovedby i Vellinge kommun, Skåne län, Sverige. Byen ligger omtrent 12 kilometer syd for Malmø (i metropolregionen Stormalmø).

Eksterne henvisninger 

Vellinge Kommune
Åstorp

Åstorp  (på dansk Aastrup ) er et byområde og hovedby i Åstorp/Aastrup Kommune i Skåne län, Sverige. I 2010 havde byen et indbyggertal på . En mindre del af byområdet er desuden beliggende i Ängelholm/Engelholm kommune. Byen ligger nordvest for Søderåsen/Sønder Ås mellem åsen og lavlandet i det nordvestlige Skåne.

Byen, der er et jernbaneknudepunkt på Skånebanen, har fra byens station forbindelse mod både Helsingborg og Kristianstad, mens der tidligere også var forbindelse til Landskrona, Eslöv via Klippan, Markaryd-Ljungby og Höganäs-Mölle. Björnekulla Kirke ligger også i byen.

På grund af den vekslende fødevaresituation, opførtes der under 1. verdenskrig, som i flere andre svenske byer, et kornlager, som fungerede som nødrationslager for fødevarer. Bygningen blev modsat nogle af de andre kornlagre revet ned i 1999 .

Referencer

Eksterne henvisninger 

 Åstorp Kommune
UCI ProTour 2008

UCI ProTour 2008 er den fjerde sæson UCI arrangerer sin ProTour.

Sammenlignet med UCI ProTour 2007 er der en del ændringer. Discovery Channel og Unibet.com lukker efter 2007-sæsonen, og der gived ikke nye ProTour-licenser, så antallet ProTour-hold reduceres til 18.

Efter en længere strid mellem UCI og arrangørene af de store løb, blandt andet om hvilke hold som skal være med, blev der i september 2007 bestemt at løbene til disse arrangørene går ud af ProTouren og ind i UCI Europe Tour. Dette indebærer at ProTour-holdene ikke længere er garanteret at stille op i disse løb (med undtagelse af Tour de France som indgår i verdenskalenderen sammen med OL og VM). Tour Down Under i Australien og en finale (ukendt sted) bliver nye indslag på ProTour-kalenderen. 

Løb som går ud af ProTouren
 Paris-Nice, Paris-Roubaix, La Flèche Wallonne, Liège-Bastogne-Liège, Tour de France og Paris-Tours – arrangeret af ASO
 Tirreno-Adriatico, Milano-Sanremo, Giro d'Italia og Lombardiet Rundt – arrangeret af RCS Sport
 Vuelta a España – arrangeret af Unipublic

ProTour løb 2008

Resultater

Individuel konkurrence 
Opdateret pr. 6. april 200822 ryttere har fået point endtil videre i sæsonen.   Tidligere ledere 

 Holdkonkurrenecen Opdateret pr. 27. januar 2008 

 Nationskonkurrencen Opdateret pr. 27. januar 2008''

Hold 
UCI ProTour 2008 består af følgende 18 hold:

Referencer 

 
Cykelløb i 2008
Perstorp

Perstorp er et byområde med  indbyggere og hovedby i Perstorp Kommune, Skåne Län, Sverige. Byen ligger i skovrigt område og er en stationsby.

Referencer

Eksterne henvisninger 

Perstorp Kommune 
Perstorp industripark 

Byer i Skåne län
Morten Eskesen

Morten Eskesen (født 5. januar 1826 i Ulbæk, død 8. februar 1913 i Aarhus) var en dansk fri- og højskolelærer, forfatter og komponist.

Eskesen fødtes i Ulbæk i Lyne Sogn mellem Skjern og Varde, hvor forældrene var gårdejere. Fra han var 14 år til han blev 20 arbejdede han om sommeren ved landbruget, mens han om vinteren var hus- og hjælpelærer. Han fik lærereksamen fra Snedsted Seminarium i 1848. I de kommende år var han lærer i Vestjylland og derefter huslærer og højskolelærer forskellige steder i landet. Fra 1858 – 1884 var han friskoleleder på Fyn, først i Rudme og siden i Odense. I 1874 udgav han en meget benyttet sangbog "Nordiske Sange til brug ved Folkemøder, Skytteforeninger og i Skoler samlede af Morten Eskesen" og i 1890 en samling med 80 sange til egne melodier. Fra 1869 til 1876 redigerede han ugebladet Fylla, der beskæftigede sig med sager vedrørende fri- og højskoler. 

Undervejs i livet indsamlede han også folkesange, som han lærte hos forskellige meddelere. I 1907 indsang han nogle af disse sange på fonografvalser. Desuden var han dybt engageret i tidens folkelige og politiske rørelser og deltog i en lang række møder på højskoler og andre steder. Endelig udgav han en række bøger med erindringer fra sit lange liv.

Kilder m.m. 
 Dansk Biografisk Leksikon 1905
 Salmonsens leksikon 1917
 Dansk biografisk Håndleksikon
 Biografi og bibliografi i punkter
 Et par sange med melodi af Eskesen
 Om Eskesen som folkesangsmeddeler 
 Kort biografi
 Politikeren I.C. Christensen om Morten Eskesen 
 2 breve og foto
 Om Lyne kirke og et mindeanlæg uden for kirken 
 Om Skibelund krat og bl.a. Morten Eskesen med billede af en mindesten for ham

Eksterne henvisninger 
 Morten Eskesen på Dansk Forfatterleksikon

Sangskrivere fra Danmark
Chefredaktører fra Danmark
Komponister fra Danmark
Danskere i 1800-tallet
Danskere i 1900-tallet
Skolefolk fra Danmark
Dansksprogede forfattere fra Danmark
Skoleledere fra Danmark
Personer i Kraks Blå Bog (afdøde)
Amaury Sport Organisation

Amaury Sport Organisation (ASO), er en del af den franske mediagruppe EPA (Éditions Philippe Amaury), og er verdenskendt som arrangør af store sportsarrangementer som Tour de France, Paris-Nice, Paris-Roubaix, Liège-Bastogne-Liège, La Flèche Wallonne, Paris-Dakar, Open de France, Paris Marathon og diverse cykelløb i Afrika.

ASO er ejer af den spanske løbsarrangør bag Vuelta a España, Unipublic. ASO har tidligere ejet sportsavisen L'Équipe

Professionelle cykelløb

Nuværende
Pr. 2020 organiserer ASO følgende professionelle cykelløb:

 UCI World Tour

 Critérium du Dauphiné
 La Flèche Wallonne
 Liège-Bastogne-Liège
 Paris-Nice
 Paris-Roubaix
 Tour de France
 Tour of California

 UCI Continental Circuits

 Arctic Race of Norway
 Paris-Tours
 Tour of Oman
 Tour de Yorkshire
 Tyskland Rundt
 Saudi Tour

 Kvinder

 Tour de France Femmes
 La Flèche Wallonne Féminine
 Ladies Tour of Qatar
 Liège-Bastogne-Liège

 Amatør

 Tour de l'Avenir

Tidligere

 La Course by Le Tour de France
 Critérium International
 Tour of Beijing
 Tour de Picardie
 Tour of Qatar
 World Ports Classic

Eksterne henvisninger 

Sport i Frankrig
Cykelsportsorganisationer
 
Markedsføringsvirksomheder fra Frankrig
Etableret i 1992
Sportsorganisationer
Løbesportsorganisationer
Lomma

Lomma er et byområde og hovedby i Lomma Kommune, Skåne Län, Sverige, nord for Malmø. Lomma har  indbyggere. Höje å munder her ud i Øresund.

Referencer

Eksterne henvisninger 

Lomma Kommune  
Lomma företagsgrupp
Örkelljunga

Örkelljunga  (dansk:Ørkellyng) er et byområde i det nordlige Skåne og hovedby i Örkelljunga kommun, Skåne län, Sverige. Byen har cirka 4.500 indbyggere.

Örkelljunga ligger i Nørre Asbo Herred. I den danske tid fandt slaget ved Ørkellyng sted den 27. august 1510. Ved Fanteholle (Fantehåla), en dalsænkning på grænsen mellem Ørkellyng og Rye sogne, blev den svenske hærfører og tidligere rigsråd Åke Hansson Tott, der havde hærget Østdanmark siden 1506, besejret.

Lensmanden Tyge Krabbe på Helsingborg havde hørt et planlagt svensk angreb på Helsingborg, og kom Åke Hanssons hærenhed på 700 mand i forkøbet. Flere svenske ledere blev dræbt, deriblandt Åke Hansson. Hans lig blev ført til Helsingborg, hvor Krabbes hustru, Anne Rosenkrantz, hædrede den faldne fjende med en fornem begravelse.

En mindesten blev i 1923 placeret ved slagmarken med en tekst fra Tyge Krabbes hånd:
”1510 Tisdag efter Bartolomej da stod det Slag ved Fanteholle mellem mig og Her Aage Hanssen
og jeg fik Død paa hannem.”

Eksterne henvisninger 

 Örkelljunga Kommune
Laguna Rogaguado

Laguna Rogaguado er en sø i det nordlige Bolivia, i José Ballivián Provinsen i Beni Departementet.

Bolivias geografi
Søer i Sydamerika
Lumidee

Lumidee Cedeño (født 24. august 1984 i Spanish Harlem, USA) er en kvindelig amerikansk R&B sangerinde, sangskriver, og rapper.

Hun har været aktiv siden 2003, og udgav i 2006 hit-singeln Dance sammen med Fatman Scoop. Sangen er en version af Whitney Houstons nummer I Wanna Dance With Somebody.

Diskografi

Album 
 2003: Almost Famous
 2007: Unexpected

Singler 
 2003: "Never Leave You (Uh Oooh, Uh Oooh)"
 2003: "Crashin' A Party" (featuring N.O.R.E.)
 2005: "Sientelo" (Speedy feat. Lumidee)
 2006: "Dance!" (Goleo VI presents Lumidee feat. Fatman Scoop)
 2006: "Maz Maiz" (N.O.R.E. feat Lumidee, Fat Joe, Lil Rob, Chingo Bling, Big Mato, Nina Sky, Negra of LDA)
 2007: "She's Like The Wind" (featuring Tony Sunshine)
 2007: "Crazy" (featuring (featuring Pitbull)
 2007: "Feel Like Makin' Love" (featuring Shaggy)
 2007: "Could Be Anything"

Eksterne henvisninger 
 
 
 Atlantic Records' officiel Nate Dogg hjemmeside 
 Nate Dogg World fanside
 

Sangere fra USA
Rappere fra USA
Musikere fra TVT Records
Femøren (flertydig)

Femøren kan henvise til flere artikler

 Femøren – et område i den sydlige del af Amager Strandpark.
 Musikforeningen 5-Øren – en musikforening stiftet i 1978 på Amager.
 Cafe 5-øren – en cafe beliggende på hjørnet af Amagerbrogade og Peder Lykkes Vej på Amager.
 5-øre - en dansk mønt
Rijksmuseum Amsterdam

Rijksmuseum eller Rijksmuseum Amsterdam (dansk: Nationalmuseet i Amsterdam) er et nederlandsk nationalmuseum i Amsterdam. Det ligger på Museumplein. Museet koncentrerer sig om kunst, håndværk og historie. Det har en stor samling malerier fra den nederlandske guldalder og en vigtig samling asiatisk kunst.

Med over 2 mio. besøgende om året, er det landets tredjemest besøgte museum.

Grundlæggelse 
Museet blev grundlagt i 1800 i Haag for at udstille de nederlandske statholderes samlinger. Det blev grundlagt med inspiration i Frankrig. Dengang var det kendt som Nationalt kunstgalleri (). I 1808 flyttede museet til Amsterdam efter ordre fra kong Louis Bonaparte, bror til Napoleon Bonaparte. Malerierne ejet af Amsterdam som Nattevagten af Rembrandt blev føjet til samlingen.

Cuypers' bygning 

I 1863 var der en arkitektkonkurrence om en ny bygning til Rijksmuseum, men ingen af de indleverede forslag blev godkendt. Pierre Cuypers deltog også i konkurrencen, og hans forslag fik andenpladsen. I 1876 blev der afholdt en ny konkurrence, og denne gang vandt Pierre Cuypers. Tegningen var en blanding af elementer fra gotik og renæssance. Byggeriet begyndte den 1. oktober 1876. Bygningen skulle både indvendigt og udvendigt dekoreres med referencer til den hollandske kunsthistorie. Der blev holdt en anden konkurrence angående denne udsmykning. Vinderne var B. van Hove og J.F. Vermeylen til skulpturerne, G. Sturm til flisetableauerne og malerierne og W.F. Dixon til glasmalerierne. Museet åbnede på det nye sted den 13. juli 1885.

Hovedentreen ligger på Stadhouderskade, mens bagindgangen har en fremtrædende placering på Museumplein mellem Van Gogh Museet, Stedelijk Museum Amsterdam og Concertgebouw.

Bibliotek 
Rijksmuseums forskningsbibliotek er en del af Rijksmuseum og er det største offentlige forskningsbibliotek vedrørende kunsthistorie i Holland.

Samlingerne 
Malerisamlingerne inkluderer arbejder af kunstnerne Jacob van Ruysdael, Frans Hals, Johannes Vermeer, Rembrandt og Rembrandts elever. Den fotografiske samling rummer mere end 150.000 fotos fra det 19. århundrede og frem til i dag

Referencer

Eksterne henvisninger 

Rijksmuseum Amsterdam – på seks sprog
Amsterdam museum guide 

Museer i Nederlandene
Bygninger, konstruktioner og anlæg i Amsterdam
Museer etableret i 1800
Bænkdup

En bænkdup er en firkantet stang med fastholdeklemme til at sætte i duphullerne i en høvlebænks arbejdsbord og fungerer ved  anvendelse af en bagtang til at fastspænde et arbejdsemne. 

Bænkduppen blev oprindelig fremstillet af et jern eller stål, men femstilles nu ofte af kunststof. 

Sløjd
Værktøj og genstande med og til nøglefunktioner
Ladeport

En ladeport er betegnelsen for den port, der er placeret ved en lades indgang.

Materialer
Traditionelt er en ladeport lavet af massivt træ, men i de seneste årtier har den fulgt samme tendens som almindelige husdøre: i dag er ladeporte af plastik eller metal. Låsemekanismen på ladeporte er traditionelt en stor træbjælke på tværs på indersiden, men mange forsikringsselskaber anser den låsemekanisme som utilstrækkelig, og i dag har mange ladeporte cylinderlåse og kædelåse.

Andre betydninger
Ordet ladeport er slang for en mund eller bagdel, der er bredere end normalt.

Bygningsdele
Landbrugsbygninger
Slang
Almost Hear You Sigh

"Almost Hear You Sigh" er en sang fra The Rolling Stones som findes på deres album fra 1989, Steel Wheels.

Den blev skrevet af Mick Jagger, Keith Richards og Steve Jordan, og sangen blev først skrevet og indspillet som mulighed for at komme på Keith Richards første solo album Talk is Cheap. Lidt over et år senere spillede Richards nummeret for Chris Kimsey og Mick Jagger mens de indspillede i Montserrat, fra marts til juni, til deres nye album Steel Wheels. Jordans kredit til sangen stammer fra hans sammenarbejde med Richards i 1987 og 1988.

Jagger ændrede nogle af linjerne i sangen for at det lignede lidt mindre en Richards/ Jordan komposition, men stemningen og melodien på sagen er den samme på The Stones nummeret. Jaggers ændring kan ses i denne meget sætning:

Udgivet som albummets tredje single i januar 1990 nåede ” Almost Hear You Sigh” halvvejs op på Billboard Hot 100 i USA, og gik kun en anelse højere i England.

Eksterne henvisninger 

Officiel tekst
Se The Rolling Stones ”Almost Hear You Sigh”
Facts om ” Almost Hear You Sigh”
Tekst og info om ” Almost Hear You Sigh”

Rolling Stones-sange
Singler fra 1989
Gotti Sigurdarson

Gotti Sigurdarson (Islandsk: Gottskálk Dagur Sigurðarson) (født 23. februar 1974, i Lund Sverige) er en islandsk skuespiller.

Filmografi 
 1984 – Når ravnen flyver
 1988 – Ravnens skygge
 1991 – Den hvide viking
 1995 – Agnes

Eksterne henvisninger 
 
 Gotti Sigurdarson 

Skuespillere fra Island
Børge Ousland

Børge Ousland (født 31. maj 1962 i Oslo) er en norsk polarfarer, fotograf, forfatter og foredragsholder, som er specielt kendt for sine ekspeditioner til polarområderne.

Ousland er uddannet dykker, og arbejdede i perioden 1984–1993 som mætningsdykker i Nordsøen. I perioden 1989–1991 var han tilknyttet Marinejægerkommandoen.

Ekspeditioner

Grønland 
I 1986 gik Ousland på ski over Grønland sammen med Agnar Berg og Jan Morten Ertsaas. På 37 dage gik de fra Ammassalik på østkysten til Uummannaq på vestkysten, en distance på 800 km i luftlinje.

Nordpolen 1990 
8. marts–4. maj 1990 gik Ousland sammen med Geir Randby og Erling Kagge over polisen fra Ellesmere Island i Canada til Nordpolen, uden at modtage forsyninger undervejs. I luftlinje er denne tur også 800 km. Ousland og Kagge gennemførte, og brugte 58 dage på turen. Ingen havde tidligere klaret sådan en tur.

Nordpolen 1994 
2. marts–22. april 1994 gik Ousland alene til Nordpolen uden efterforsyning. Han startede fra Kap Arktichesky i Nord-Sibirien.

Efter denne tur var Ousland beskæftiget på heltid med ekspeditioner og opgaver knyttet til disse.

Nordpolen 2006 
20. januar–23. marts 2006 gik Ousland sammen med Mike Horn fra Kap Artichesky, det nordligste punkt i Rusland, til Nordpolen. De er de første som nogensinde har taget turen på ski i vintermørket.

Antarktis

Første forsøg 
Ousland havde i 1995 som mål at blive den første som alene, og uden støtte, at have krydse Antarktis fra kyst til kyst, via Sydpolen. Som følge af en frostskade måtte han give tabt efter at sydpolspunktet var passeret, men blev med dette den første som havde gået alene og uden efterforsyninger til begge poler.

Andet forsøg 
I 1996-1997 gennemførte Ousland krydsningen, alene og uden efterforsyninger. Han startede 15. november på Berkner Island i Weddelhavet, med mål i McMurdo ved Rosshavet 17. januar. Da havde han tilbagelagt en distance på 2845 kilometer.

Arktis 
I 2001 gik Ousland alene over Arktis, fra Sibirien til Canada via polpunktet, en tur han brugte 82 dage på.

Den Patagonske indlandsis 
I 2003 krydsede Ousland og fjeldklatreren Thomas Ulrich den sydlige Patagonske indlandsis Hielo Sur på grænsen mellem Argentina og Chile. Dette er verdens tredje største isbræ efter Antarktis og Grønland. Også denne ekspeditionen blev gennemført uden efterforsyninger.

Bibliografi 
 2001 Alene over Nordpolen (Forord af Reinhold Messner)
 1997 Alene over Antarktis (forord af Sir Edmund Hillary) 
 1994 Nordpolen: en mann og isen J. W. Cappelens Forlag AS. 
 1987 Umanak Formatic. 
 Vinter uten nåde

Filmografi 
 2001 Det store hvite (Førstepris i Moscow Adventure Film Festival og i Torello Mountain Film Festival)
 1997 Alene over Sydpolen
 1994 Alene til Nordpolen (Førstepris i Dijon Adventure Film Festival).
 1991 Nordpolen det siste kappløpet

Eksterne henvisninger 
 Officiel hjemmeside
 Børge Ousland – Turer til Nordpolen Sydpolen

Kilder 
Ouslands officielle hjemmeside

Opdagelsesrejsende fra Norge
Polarforskere fra Norge
Personer fra Oslo
Nordmænd i 1900-tallet
Nordmænd i 2000-tallet
Fosie

Fosie er en bydel i Malmø i Skåne. I Fosie bor cirka 40.000 personer.

Eksterne henvisninger 

 Malmø-Fosie 

 
Bydele i Malmø
Husie

Husie er en bydel i Malmø i Skåne med mange grønne områder. I Husie bor cirka 18.000 personer.

Eksterne henvisninger 

 Malmø-Husie  

Bydele i Malmø
Hyllie

Hyllie var en af 10 bydele i Malmö kommun i Skåne frem til omorganiseringen af byområderne i kommunen pr. 1. juli 2013. I Hyllie bor over 30.000 personer. Cirka 10 % af befolkningen bor i villa.

Hyllie indgår nu, sammen med Limhamn-Bunkeflo i byområdet Väster.

Malmö Arena, Swedbank Stadion og det gamle Malmö Stadion ligger i bydelen. I 2011 husede Malmø Arena VM i Herrehåndbold, mens Sweedbank Stadion var hjemmebane, da Malmö FF i 2010 vandt det svenske mesterskab.

Emporia et nyt indkøbscenter med forventet 200 butikker blev indviet i 2012 ved Hyllie Station.

Hylliebadet, Malmøs største indendørs badeanlæg, blev åbnet i august 2015.

Kilder

Eksterne henvisninger 

 Malmø-Hyllie 

Bydele i Malmø
Odd Hassel

Odd Hassel (født 17. maj 1897 i Kristiania, død 11. maj 1981) var en norsk kemiker og nobelprismodtager. Han fik Nobelprisen i kemi i 1969 sammen med Sir Derek Barton "for sin indsats for konfirmationsbegrebets udvikling og anvendelse indenfor kemien".
 
Han var søn af gynækologen Ernst Hassel og Mathilde Klaveness, og studerede matematik, fysik og kemi ved Universitetet i Oslo mellem 1915 og 1920. Etter et år fri i Sydeuropa drog han til Tyskland hvor han fik arbejde først i München og derefter i Berlin, hvor han tog en doktorgrad i 1924. Faren døde da Odd var otte år gammel, og moren opdrog børnene alene. Han boede sammen med moren til han var 35. Siden boede han ved Blindern. Han var ugift. 

Hassel blev i 1925 ansat ved Universitetet i Oslo, først som stipendiat, fra 1926 som docent og fra 1934 som Norges første professor i fysisk kemi. Han gik av med pension i 1964.

Foruden Nobelprisen var han ridder af 1. klasse af Sankt Olavs Orden, æresdoktor ved universiteterne i København og Stockholm, og medlem af både det Kgl. Norske Videnskapers Selskab og de danske og svenske videnskabsselskaber. Han var medlem af Det Norske Videnskaps-Akademi og The Chemical Society i London, og æresmedlem af Norsk Kjemisk Selskap. Han fik Gunnerusmedaljen i 1964, og samme år blev han den første som modtog Guldberg-Waage-medaljen.

Eksterne henvisninger 
 nobelprize.org biografi
 naturfag.no biografi
 uio.no Tor Dahl: kronikk om Hassel, fra Aftenposten 1997

Nobelprismodtagere i kemi
Personer fra Oslo
Medlemmer af Det Norske Videnskaps-Akademi
Nobelprismodtagere fra Norge
Æresdoktorer ved Københavns Universitet
Norsksprogede forfattere fra Norge
Æresdoktorer
Ansatte ved Oslo Universitet
Riddere af 1. klasse af Sankt Olavs Orden
Nordmænd i 1900-tallet
Medlemmer af Videnskabernes Selskab
Medlemmer af Kungliga Vetenskapsakademien
Limhamn-Bunkeflo

Limhamn-Bunkeflo var en af 10 bydele i Malmö kommun i Skåne frem til omorganiseringen af byområderne i kommunen pr. 1. juli 2013. Limhamn-Bunkeflo var arealmæssigt Malmøs største bydel og havde 42.615(2012) indbyggere.

Limhamn-Bunkeflo indgår nu, sammen med Hyllie i byområdet Väster.

Limhamn-Bunkeflo har både strand som grønne områder. Bydelen består af Limhamn, Bunkeflo, Bunkeflostrand, Klagshamn, Västra Klagstorp, Vintrie, Naffentorp, Skymparp og Tygelsjö.

Se også 
 Limhamn

Kilder

Eksterne henvisninger 

 Malmø-Limhamn-Bunkeflo 

Bydele i Malmø
Kirseberg

Kirseberg er en bydel i Malmø i Skåne. I Kirseberg bor der cirka 13.800 personer. Byggeriet er varierende med en overvejende del lejlighedsbebyggelse og en mindre del huse.

Eksterne henvisninger 

 Malmø-Kirseberg 

Bydele i Malmø
Lars Onsager

Lars Onsager (født 27. november 1903 i Kristiania, død 5. oktober 1976 i Coral Gables i Florida) var en norsk-amerikansk videnskabsmand i fysisk kemi. Han modtog Nobelprisen i kemi i 1968. 

Onsager havde sin uddannelse fra NTH i Trondheim. Fra 1925 arbejde han tre år som assistent for Peter Debye ved Eidgenössische Technische Hochschule (ETH) i Zurich før han flyttede permanent til USA i 1928. Her arbejdede han ved Johns Hopkins University i Baltimore, Maryland og ved Brown University på Rhode Island før han endte ved Yale University hvor han arbejdede frem til han blev pensionist i 1972.

Mens han arbejdede ved Brown, udviklede han en statistisk analyse af diffusion, som senere blev kendt som Onsagerrelationen. Den første version kom i 1929 mens det udvidede ligningssæt blev publiceret i 1931. Relationen blev overset i mange år, men blev gradvis mere og mere kendt efter 2. verdenskrig. I 1968 fik han Nobelprisen i kemi for dette arbejde.

Onsager var kendt som en fremragende teoretiker, men som en dårlig forelæser. Selv doktorgradsstudenter havde problemer med at forstå hans forelæsninger.

Nobelprismodtagere i kemi
Ansatte ved Yale University
Personer fra Oslo
Nobelprismodtagere fra Norge
Nobelprismodtagere fra USA
Norsksprogede forfattere fra Norge
Alumni fra Norges teknisk-naturvidenskabelige universitet
Æresdoktorer ved NTNU